Diari Oficial de la Generalitat Valenciana


Sumari del DOGV 6205, del 12-02-2010 (2010/1104)

RESOLUCIÓ de 23 de setembre de 2009, de la Direcció General d'Energia, per la qual s'atorga l'autorització administrativa i l'aprovació del projecte d'execució, a l'empresa Cerámica Nulense, SA, per a la modificació d'una central de cogeneració al terme municipal de Nules. Expedient número ATREGI/2008/250/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1104


Data del document
:   23-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 23 de setembre de 2009, de la Direcció General d'Energia, per la qual s'atorga l'autorització administrativa i l'aprovació del projecte d'execució, a l'empresa Cerámica Nulense, SA, per a la modificació d'una central de cogeneració al terme municipal de Nules. Expedient número ATREGI/2008/250/12. [2010/1104]  
Vist l'expedient amb referència ATREGI/2008/250/12 incoat pel Servici Territorial d'Energia de Castelló, a instància de l'empresa Cerámica Nulense, SA, amb domicili als efectes de notificacions a 12035 Nules, carretera Nules-la Vilavella, km 1,60, província de Castelló, relatiu a la sol·licitud de 4 d'abril de 2008 sobre l'autorització administrativa i l'aprovació del projecte d'execució firmat per tècnic competent i visat pel col·legi oficial corresponent, en data 28 de març de 2008, per a la modificació d'una central de cogeneració en emplaçament de carretera de Nules-la Vilavella, km 1,60 del municipi de Nules, província de Castelló.  
Vist que de conformitat al que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sotmetre a informació pública la petició efectuada, i es va publicar l'anunci corresponent al Diari Oficial de la Comunitat Valenciana de 18 d'agost de 2009.  
Segons consta en l'expedient remés no s'han presentat al·legacions a la petició efectuada.  
Vist que per part del Servici Territorial d'Energia de Castelló i de conformitat amb el que establix el referit Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Nules, únic afectat pel projecte, separata de la part d'este als efectes d'establir les condicions tècniques oportunes.  
En contestació a la mencionada petició l'Ajuntament referit va remetre informe i va manifestar, entre les condicions que este conté, que la instal·lació no afecta el domini públic municipal, que no ha de superar els nivells màxims de soroll i vibracions establits per la Llei 7/2002, de prevenció de la contaminació acústica i pel Decret 266/2004, de la Generalitat de 3 de desembre, pel qual s'establixen normes de prevenció i correcció de la contaminació acústica en relació amb activitats, instal·lacions, edificacions, obres i servicis, i que la seua execució requerirà la prèvia obtenció de llicència municipal d'obres.  
El referit informe és conegut i acceptat per l'empresa sol·licitant.  
Vist que amb data 27 de maig de 2009 la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va dictar una resolució per la qual es concedix a Cerámica Nulense, SA, l'autorització ambiental integrada per a una indústria de fabricació de taulellets, que s'ha de desenvolupar en l'establiment situat en la carretera de Nules-la Vilavella, km 1,8 de Nules (Castelló), d'acord amb el projecte bàsic per a la sol·licitud d'autorització ambiental integrada, condicionada al compliment dels requisits que la referida resolució conté.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Vist que la central de Cerámica Nulense, SA, la modificació/substitució de la qual en els seus components es pretén, disposa del número 873 d'inscripció definitiva en el Registre d'Instal·lacions de Producció d'Energia Elèctrica en Règim Especial de la Comunitat Valenciana, segons Resolució, d'esta Direcció General Energia, de 26 d'abril de 2006 i es troba inclosa, d'acord amb el que establix l'article 2n del vigent Reial Decret 661/2007, de 25 de maig, en el grup a.1.1.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la generació d'energia elèctrica i calor per a una fàbrica de ceràmica.  
Atés que esta Direcció General d'Energia és competent per a resoldre esta resolució de conformitat amb l'article 18 del Reglament Orgànic i Funcional de la Conselleria d'Infraestructures i Transport, aprovat pel Decret 117/2007, de 27 de juliol, del Consell de la Generalitat,  
Esta Direcció General d'Energia resol:  
Primer  
Atorgar l'autorització administrativa a l'empresa Cerámica Nulense, SA, per a la modificació/substitució d'una central de cogeneració en la carretera de Nules-la Vilavella, km 1,60 del municipi de Nules, província de Castelló i les característiques principals de la qual són les següents:  
- Substitució de deu motoalternadors a gas natural actualment existents, per un turboalternador, sense que hi haja canvi de potència, les característiques del qual són:  
· Grup turboalternador a gas de potència 6.850 kW.  
· Equips de recuperació de calor de gasos de fuga de turbina.  
· Pressupost: 3.970.000 euros.  
Esta autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució, firmat per tècnic competent i visat pel col·legi oficial corresponent en data 28 de març de 2008, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació d'esta resolució. Amb anterioritat a la finalització del dit termini l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4. El titular donarà compte de l'acabament de les obres al Servici Territorial d'Energia de Castelló, al qual s'acompanyarà un certificat tècnic de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i visat pel col·legi oficial corresponent.  
5. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6. Es donen per reproduïdes les condicions mediambientals de la Resolució de 27 de maig de 2009, de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge per mitjà de la qual s'atorga a Cerámica Nulense, SA, l'autorització ambiental integrada per a la instal·lació sol·licitada en la carretera de Nules-la Vilavella, km 1,60 del municipi de Nules, província de Castelló.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 de setembre de 2009.- El director general d'Energia: Antonio Cejalvo Lapeña.